ນາຍົກລັດຖະມົນຕີ ຫງວຽນຊວນຟຸກ ເດີນທາງໄປເຂົ້າຮ່ວມວາລະປະຊຸມຮ່ວມຂອງກອງປະຊຸມ ສະມັດຊາໃຫຍ່ສະຫະປະຊາຊາດຢູ່ ນິວຢອກ
(VOVWORLD) - ຕອນຄ່ຳວັນທີ 26 ກັນຍາ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ນຳໜ້າຄະນະຜູ້ແທນຂັ້ນສູງ ຫວຽດນາມ ເຂົ້າຮ່ວມວາລະປຶກສາຫາລືຮ່ວມຂັ້ນສູງຂອງກອງປະຊຸມ ສະມັດຊາໃຫຍ່ສະຫະປະຊາຊາດຊຸດທີ 73
ໄດ້ໄປຮອດສະໜາມບິນສາກົນ John F.Kennedy, ນະຄອນ ນິວຢອກ ປະເທດ ອາເມລິກາ. ສານຂອງຄະນະຜູ້ແທນ ຫວຽດນາມ ນຳມາໃຫ້ວາລະປຶກສາຫາລືສຳຄັນນີ້ແມ່ນ “ເພີ່ມທະວີຄູ່ຮ່ວມມືທົ່ວໂລກ ເພື່ອໂລກສັນຕິພາບ, ຍຸຕິທຳ ແລະ ພັດທະນາແບບຍືນຍົງໃຫ້ແກ່ປະຊາຊົນທຸກຄົນ”.
ໃນວັນທີ 27 ກັນຍາ, ທ່ານນາຍົກລັດຖະມົນຕີ ຫງວຽນຊວນຟຸກ ຈະເຈົ້າຮ່ວມ ແລະ ກ່າວຄຳເຫັນທີ່ວາລະປຶກສາຫາລືຮ່ວມຂອງກອງປະຊຸມໃຫຍ່ສະມັດຊາສະຫະປະຊາຊາດຊຸດທີ 73; ໂອ້ລົມສົນທະນາກັບບັນດາວິສາຫະກິດ ອາເມລິກາ ກ່ຽວກັບການດຶງດູດການລົງທຶນຢູ່ ຫວຽດນາມ ໃນໄລຍະພັດທະນາເຕັກໂນໂລຊີ 4.0.